《题巨子馥慕砚图》
清代·孙海

寒碧一拳光四澈，鸲眼晶莹滤秋月。纸上墨痕黯黯湿，疑是幽秋心上血。

手泽蹉跎五十年，此砚能穿心不穿。收入画图寓深意，晴雪落水生玉烟。

我昔曾题《梦砚图》，旧游一梦春模糊。严寒呵冻碾冰花，为君重赋玉蟾蜍。

作者简介：孙海，字吟帆，秦安秋。咸丰辛酉拔贡，官遂宁知县。有《欲未能斋诗存》。